Hugo Mikal Skår

Hugo Mikal Skår (født 27. oktober 1978) er en norsk skuespiller.

Oppvekst 
Frem til Skår var ni år gammel bodde han i Lisboa hos sin bestemor. Fra han var ni år bodde han i Jørpeland i Rogaland.

Skår drev med friidrett og basketball i ungdomstiden og var vokalist i en metallgruppe frem til 2001.

Skuespillerkarriere 
Skår startet som produksjonsassistent i filmen Monstertorsdag (2003). I 2004 spilte han rollen som «Goddy» i musikalen Fame., som er basert på den amerikanske musikalfilmen med samme tittel. I perioden 2005–2008 utdannet han seg til skuespiller ved NISS – Nordisk Institutt for Scene og Studio i Oslo.

I mai 2008 debuterte han som skuespiller ved Regionteatret i Møre og Romsdal Teatret Vårt, med roller i Sigurd Slembe og Tusen og én natt. Ved Teatret Vårt medvirket han også i blant annet Edderkoppkvinnens kyss, Presidentinnene og Invasjon!, denne forestillingen ble Hedda-nominert. I 2010 spilte han hovedrollen i Daniel 33, som ble hans avskjedsforestilling på Teatret Vårt.

Fra 2011 til våren 2014 var Skår ansatt på Rogaland Teater. Der spilte han hovedrollen som William i musikalen The Black Rider av Tom Waits, Robert Wilson og William S. Burroughs. Skår spilte også i blant annet  Festen og Sonny.

Vinteren 2014 var Skår tilbake på Teatret Vårt, med en kontrakt som varte frem til høsten 2019.

I 2016 spilte han tittelrollen i Shakespeares Othello på Teatret Vårt; forestillingen ble Hedda-nominert.

Høsten 2022 begynte Skår som skuespiller ved Den Nationale Scene i Bergen.

Roller

Teater 
 2023: Kjøkkenet er hjemmets hjerte
 2023: Romeo og Julie
 2022: Come from Away
 2021: Othello
 2019: En sporvogn til begjær
 2019: En handelsreisendes død
 2018: Maratondansen
 2018: Skadeskutt
 2017: Neshornet
 2017: Radio Don Quijote
 2017: Edderkoppkvinnens kyss
 2016: tilnærmet lik
 2016: Othello
 2015: Vi bare spøker
 2015: Århundrets Legende
 2015: Det merkelege som hende med hunden den natta
 2014: The Black Rider
 2013: Når enden er god, er allting godt
 2013: Shoot/Get Treasure/Repeat
 2012: Oh my God
 2012: Festen
 2011: Sonny
 2010: Daniel 33
 2010: Hele Norges Bennus
 2010: Over ævne II 
 2009: Taremareby 
 2009: Presidentinnene
 2009: Tusen og en natt 
 2009: Skjærebrenner
 2009: Det regner aske  
 2008: Invasjon 
 2008: Sigurd Slembe 
 2008: Tusen og en natt 
 2007: Festen 
 2004: Fame

Film og TV 

 2008: Hora (film)
 2012: Hotel Cæsar (TV-serie)
 2022: Troll (spillefilm)
 2024: De Gjenvendte

Referanser

Eksterne lenker 
 https://dns.no/skuespillere/hugo-mikal-skar/
 
 

Norske skuespillere
Skuespillere ved Teatret Vårt
Skuespillere ved Rogaland Teater
Personer fra Strand kommune